Asunto on todellakin niin hieno kuin mitä kuvista näkyy. Sisällä on reilusti tilaa oleskeluun ja nukkumiseen. Siellä on myös kaikki tarpeelliset välineet ruuanlaittoon. Jääkaappi oli pieni, mutta aivan toimiva. Ulkona katoksessa oli todella mukava kokkailla aamupalaa ja nauttia se kauniiden hedelmäpuiden ympäröimänä. Uima-altaassa pystyi vielä hyvin uimaan vaikka oli lokakuun loppu. Sää oli lämmin eikä vesi ollut ehtinyt juuri viiletä. Vahtikoira Rudy oli mainio tapaus ja tervehti meitä aina talolle palatessamme sekä piti seuraa puutarhassa ollessamme.
Asunnon ainoa huono puoli oli, että se sijaisee meluisalla esikaupunkialueella ja meteli kadulta kantautuu sisälle taloon. Kovin herkkäunisille tämä kohde ei siksi mielestämme sovellu. Yhteydenpito Claudian kanssa oli joustavaa ja hän vastasi nopeasti. Talonmies Mohammed oli erittäin ystävällinen ja pystyimme keskustelemaan hänen kanssaan vaikka meillä ei ollut yhteistä kieltä. Vierailumme täällä oli erittäin onnistunut.